Samsung Galaxy S25 lækket på foto

Vi skal nok først forvente at se Samsung Galaxy S25 i starten af 2025, men allerede nu har vi fået det første kig på telefonens design. På det sociale medie X har @OnLeaks nemlig delt billeder af Galaxy S25.

Umiddelbart ser Galaxy S25 ud til at ligne forgængeren en del. Det eneste der lige stikker ud, er ringene omkring kamerane på bagsiden, der ser ud til at blive mere markante.

Størrelsesmæssigt er S25 nærmest også identisk med S24 – skærmen forventes også at blive på omtrent de 6,2″, dog med lidt smallere kanter rundt om skærmen.

Mere RAM og markant hurtigere processor

Specifikationsmæssigt siges telefonen at blive udstyret med enten Samsungs kommende Exynos 2500 chip, eller Qualcomms Snapdragon 8 Gen 4. Mængden af ram bliver også hævet, fra 8 GB til 12 GB. Lagerpladsen starter dog stadig ved 128 GB.

Hvis vi ser på tidlige benchmarks af Snapdragon 8 Gen 4, loves der markant forbedret ydelse, sammenlignet med den nuværende 8 Gen 3 chip.

And now comes your very first and early look at the #Samsung #GalaxyS25 (360° video + sharp 5K renders + dimensions)!

Again, on behalf of @Androidheadline https://t.co/e8LeeEeJZw pic.twitter.com/DyHIQUy76c
— Steve H.McFly (@OnLeaks) September 12, 2024

Galaxy S25 Ultra siger også hej

Få dage forinden de formodede billeder af Samsung Galaxy S25 dukkede op, var OnLeaks ude med nogle billeder af Galaxy S25 Ultra. Her er den største ændring de afrundede hjørner, hvilket står i kontrast til S24 Ultra’s meget firkantede design.

S25 Ultra forventes at køre med Snapdragon 8 Gen 4 chippen og 12-16 GB RAM, afhængig af lagerpladsen.

OK #FutureSquad… Here finally comes your very first and very early look at the #Samsung #GalaxyS25Ultra (360° video + stunning 5K renders + dimensions)!

On behalf of @Androidheadline https://t.co/6oqZVqQlMI pic.twitter.com/RTDbuVeVrc
— Steve H.McFly (@OnLeaks) September 10, 2024

Lanceres januar 2025

Der er endnu intet officielt ord om hvornår S25-serien lanceres. Rygter peger dog på en lancering i januar 2025, hvilket er samme måned som S24-serien blev lanceret.