Samsung Galaxy S25 Ultra bliver lynhurtig

Der er stadig et godt stykke tid til at Samsung Galaxy S25 Ultra bliver præsenteret, men på det seneste har vi allerede fået en idé om telefonens design

Læs mere om dette her: Samsung Galaxy S25 lækket på foto

Snapdragon 8 Gen 4 lover virkelig høj ydelse

Nu er der desuden sluppet information ud om telefonens ydelse og chip. Drivkraften ser nemlig ud til at blive Qualcomms kommende flagskibs-chip, Snapdragon 8 Gen 4. Chippen har 8 kerner, fordelt på to performance-kerner og 6-effektivitets-kerner. Den er bygget på en 3nm-proces, ligesom Apples A18 og 18 Pro chip, hvilket lover god strømeffektivitet og høj ydelse.

Ydelsen kan vi i hvert fald få et kig på, idet Galaxy S25 Ultra har kørt en benchmark-test i Geekbench 6. Her scorer den nemlig 3.069 i single-core og hele 9.080 i multi-core. Sammenligner vi med Galaxy S24 Ultra med Snapdragon 8 Gen 3 chip, er der tydelig forskel, med en score på 2.292 og 7.249.

Breaking News

Samsung Galaxy S25 Ultra spotted on Geekbench with Snapdragon 8 Gen4 Processor and 12GB of RAM!

Single-Core: 3069
Multi-Core: 9080

Share this awesome news with everyone! #GalaxyS25 #Samsung #OneUI7 pic.twitter.com/ofGuNni9DM
— Tarun Vats (@tarunvats33) September 24, 2024

Resultatet ligger desuden virkelig tæt af iPhone 16 Pro Max, som i vores anmeldelse scorede henholdvis 3.323 og 8.073.

Den høje ydelse er helt klart et plus hvad angår afvikling af on-device AI. Telefonen siges desuden af få 12-16 GB RAM afhængig af konfiguration.

Lanceres muligvis i januar 2025

Samsung Galaxy S25-serien forventes at blive præsenteret tidligt næste år, muligvis allerede i januar 2025.